nuwe e-boek | Rachelle Du Bois
Tag Archive | nuwe e-boek
Die Lucerna Faktor nou beskikbaar
Falco Scuro, die Donker Valk, keer ná ŉ besoek aan die Ryk van Sapientia terug na Lucerna. Die Ryk van Lig is egter in duisternis gehul nadat die bose Timor van Falsum vir Lucerna aangeval en die Ligblom uit die Sfeer van Lig gesteel het. Lucerna, die Lamp van die Heelal, is nou byna onsigbaar, bewolk en vol skaduwees.
Falco Scuro verklaar terstond oorlog teen die bose Timor. Hy en sy Ligvalke moet ten alle koste die Ligblom terugkry in Lucerna. Indien die Lig nie skyn nie, kan Lucerna nie lig aan die ander ryke voorsien nie. Dan sal die Waarheid nie meer seëvier nie en die Leuen sal gedy. Die ryke sal in totale chaos en algehele donkerte verval en die inwoners sal uiteindelik sterf.
Die lig het nie net uit Lucerna verdwyn nie, maar ook uit Falco Scuro uit. Hoe het hy hier gekom? By hierdie punt waar hy so verdwaal het in sy eie donkerte?
Sal die Donker Valk daarin slaag om van die troebelheid binne-in homself ontslae te raak? Sal hy die skone Clara Lux, die Draer van Lig, wat die sleutel tot die raaisel hou, kan oortuig om vir altyd by hom op Lucerna te kom woon?
Lesersopinie deur Louise Viljoen:
Rachelle du Bois doen dit weer! Hierdie talentvolle skrywer se 13de eBoek, Die Lucerna Faktor, die tweede boek in die opwindende Faktor-fantasiereeks, is binnekort te koop.
Die boek is nou by Amazon.com beskikbaar. Klik net op die skakel hieronder.
This entry was posted on May 18, 2016, in fantasie romanse, Gedigte, Romanse, Wetenskapfiksie and tagged afrikaans, Afrikaanse eboek, Afrikaanse Liefdesverhale, Amazon.com, betowering, e-boek, e-boeke, fantasie romanse, liefde, nuwe e-boek, romanse, vreugde.	Leave a comment